સ્પેશિયલ સર્ચ ઓફિસના અધિકારી આબેલ ગાલ્વન કહે છે કે લોકોને શોધવા આવતા વર્ષે વધુ ૧૦૦ કર્મચારીઓની ભરતી કરાશે, પણ શું આમ કરવાથી સ્થિતિ સુધરશે તેની કોઈ ગેરંટી નથી, જ્યાં સુધી ગુનેગારોને કડકમાં કડક સજા કરાશે નહીં ત્યાં સુધી સ્થિતિ સુધરવાની નથી. ૩૭,૦૦૦થી વધુ અપહરણ કેસમાં ફક્ત ૧૨ લોકોને જ સજા કરાઈ છે. કેટલાક કેસમાં તો પોલીસની જ ગુનેગારો સાથે મિલીભગત છે. ગ્રેસ કહે છે કે ૨૦૦૮માં તેના બે ભાઈ ફરિયાદ કરવા ગયા તો તેમને પકડી લેવાયા અને પછી તેઓ પણ ભેદી રીતે ગુમ થઈ ગયા છે.